                                                      П   О   К   А   Н   А 

                         Съветът на директорите на „Тракийско пиво”АД, със седалище и адрес на управление на дейността, гр. Пазарджик, ул.”Стефан Стамболов” № 18, ЕИК 112041792 на основание чл.223 от ТЗ  и чл. 22   от  УСТАВА  на Дружеството свиква редовно годишно общо събрание на акционерите на „Тракийско пиво”АД гр.Пазарджик на 11 юни 2019 г от 10.00 ч в административната сграда на дружеството ул.”Ст.Стамболов” № 18 при следния  дневен ред:                     

    1. Приемане доклада на СД за дейността на дружеството през 2018 г.

        Проект за решение: Общото събрание на акционерите приема годишния доклад на  съвета на директорите за дейността на дружеството през 2018 г.

    2. Приемане годишен счетоводен отчет и баланс на дружеството през 2018 г и доклада на експерт-счетоводителя за резултатите от извършената проверка.

        Проект за решение:  ОСА приема годишния счетоводен отчет за 2018 г и доклада на експерт-счетоводителя.
   3. Вземане на решение за покриване на загуби от минали години.

        Проект за решение: ОСА одобрява предложението на Съвета на директорите загубата за отчетния период на 2018 г да бъде отнесена по сметката на загуби от минали години,а загубите от минали години да    бъдат покрити от печалбата от минали години.

    4. Отчет на директора за връзка с инвеститорите на дружеството за дейността му през 2018 г;

         Проект за решение: ОСА приема отчета на директора за връзка с инвеститорите за дейността му през 2018  г.
    5.Приемане отчета на Одитния Комитет за 2018 г.
       Проект за решение: ОСА приема отчета на одитния комитет за 2018 г.

    6.Промени в Устава на дружеството;

         Проект за решение: ОСА приема/не приема направените промени в Устава на дружеството.      
    7.Освобождаване от отговорност членовете на съвета на директорите за дейността им през 2018 г и определяне възнаграждението им. 

        Проект за решение: - ОСА освобождава от отговорност членовете на СД за дейността им през 2018 г. и определя възнаграждението им.
    8.Избор на регистриран одитор през 2019 г . 

       Проект за решение:  По препоръка на съвета на директорите общото събрание на акционерите избира за д.е.с. Лилия Кръстинова Николова регистриран одитор под № 0760 г за извършване на независим финансов одит на дружеството през 2019 г.

        9. Разни.

        На основание чл.115 ал.2 от ЗППЦК, информираме акционерите за следното:

        Капиталът на дружеството към 12 април 2018 г. датата на решението за свикване на общото събрание е 48063 броя безналични поименни акции с право на глас и  номинална стойност 2/два/ лева всяка. Всяка акция дава право на глас, право на дивидент и ликвидационен дял съразмерно с номиналната стойност на акцията.

        Правото на глас в общото събрание се упражнява от лицата вписани в регистрите на „Централен депозитар“ АД като акционери 14 дни преди датата на Общото събрание.Само лицата вписани  като акционери преди 28 май 2019 г имат право да участват и гласуват в Общото събрание.

        Лицата притежаващи заедно или поотделно най-малко 5 на сто от капитала на Дружеството, могат по реда на чл.223 а от ТЗ да включват и други въпроси в дневния ред на ОСА и да правят предложения за решения по вече включени в дневния ред въпроси. Крайният срок за включване в дневния ред на предложенията за решения е не по-късно 15 дни преди откриване на общото събрание.

       Всеки акционер или пълномощник, може в деня на събранието 26 юни 2019 г да прави предложения за решения по въпроси включени в дневния ред на ОСА и крайният срок за упражняване на това право е до приключване на обсъжданията на съответната точка по време на ОСА.

              Всеки акционер има право по време на ОСА да поставя въпроси на членовете на СД относно икономическото и финансово състояние на Дружеството, независимо дали те са свързани с дневния ред, освен за обстоятелства, които представляват вътрешна информация .

              Поканват се всички акционери да вземат участие лично или чрез упълномощен от тях представител. Съгласно чл.115 г от ЗППЦК, акционерите в Дружеството имат право да упълномощят всяко физическо или юридическо лице да участва и да гласува в Общото събрание от тяхно име.Член на СД може да представлява акционер само ако акционерът изрично е посочил в пълномощното начина на гласуване по всяка от точките от дневния ред.Пълномощникът има същите права да се изказва и да задава въпроси, като акционерът, който той представлява. Пълномощникът е длъжен да упражнява правото на глас в съответствие с инструкциите на акционера, съдържащи се в пълномощното. Пълномомщникът може да представлява повече от един акционер в Общото събрание на Дружеството. В този случай пълномощникът може да гласува по различен начин по акциите притежавани от отделните акционери, които той представлява. Упълномощаването може да се извърши и чрез електронни средства.

               Регистрацията на акционерите и техните пълномощници започва от 9.00 до 10.00 ч на мястото на провеждане на събранието. Акционерите или упълномощените от тях лица трябва да представят документ за самоличност, удостоверение  за актуална търговска или съдебна регистрация, а упълномощените лица и писмено пълномощно, отговарящо на изискванията на чл.116, ал.1 и ал.2 от ЗППЦК, което трябва да бъде за конкретното общо събрание, да е изрично и да посочва най-малко данните за акционера и пълномощника; броя на акциите, за които се отнася пълномощното; дневния ред на въпросите, предложени за  обсъждане; предложенията за решения по всеки от въпросите в дневния ред; начина на гласуване по всеки от въпросите или посочване, че  пълномощника има право на преценка дали и по какъв начин да гласува; дата и подпис.

               Съгласно чл.115 г, ал.5 от ЗППЦК, дружеството осигурява възможност упълномощаването да се извърши и чрез използването на електронни средства. В този случай пълномощното следва да бъде саморъчно подписано, сканирано и подписано като електронен документ с електронен подпис на упълномощителя, по смисъла на закона за електронния документ и електронния подпис. Така оформеното  пълномощно, заедно с изрично уведомление от упълномощителя за извършеното упълномощаване по електронен път, следва да бъдат  изпратени на Дружеството по Интернет чрез електронна поща на адрес:

trakpivo@b-trust.org

               Съгласно изискванията на чл.115, ал.6, 115 г, ал.5 и чл.115 ал.3 от ЗППЦК публикуваме условията и реда за получаване на пълномощни чрез електронни средства и образец на пълномощното за гласуване чрез пълномощник на интернет страницата на дружеството www.trakpivo.com в секция „ за нас „  „отчети“ и „материали за ОСА“

                Преупълномощаването с правата по предоставени пълномощни, както и пълномощието, дадено в нарушение на правилата на ЗППЦК, е  нищожно.

                Писмените материали, свързани с дневния ред на събранието, са на разположение на акционерите на адрес гр.Пазарджик, ул.“Ст.Стамболов“ 18, всеки работен ден от 9.00 ч до 16.00 ч считано от датата на обявяване на поканата в   Търговски   регистър. Съгласно чл.115 ал.5, поканата, заедно с материалите за общото събрание, е публикувана на интернет страницата на Дружеството - www.trakpivo.com в секция за“нас“       „отчети“ и“ материали ОСА“.

               При липса на кворум на основание чл.227 ал. 1-3 от ТЗ и чл. 25 от Устава на Дружеството събранието ще се проведе на 25 юни 2019 г на същото място и при същия дневен ред и ще се счита за редовно независимо от представения капитал.                                                        

              В дневния ред на новото събрание не могат да се включват точки по реда на чл.223 от Търговския закон.

                                                                             Изп. директор: инж.Тр.Коев

.

